Syngjum saman í Hannesarholti með Þórunni Björnsdóttur
2025-05-17 14:00 - 15:00 (Atlantic/Reykjavik) | Hannesarholt, Grundarstígur 10, Reykjavík
Þórunn Björnsdóttir stýrir Syngjum saman í Hannesarholti laugardaginn 17.maí kl.14-15.

Þórunn var sú sem upphaflega startaði söngstundum í Hannesarholti ásamt innanhúsfólki vorið 2013 og stýrði kórstarfi í Kópavogi alla sína starfsævi, eða í 40 ár. Þórunn lauk meistaraprófi í menningarstjórnun frá Háskólanum á Bifröst með verkefninu Tónlist fyrir alla, og hefur alla sína tíð látið muna um sig í að dreifa söng og gleði um heimsbyggðina. Textar á tjaldi og allir syngja með, allar kynslóðir velkomnar. Ókeypis inn.

Syngjum saman með Hörpu Þorvaldsdóttur
2025-09-20 14:00 - 15:00 (Atlantic/Reykjavik)
Harpa Þorvalds stýrir Syngjum saman í Hannesarholti laugardaginn 20. september kl.14.
Harpa er verkefnastjóri list- og menningartengdra verkefna á Grunnskólaskrifstofu Skóla og frístundasviðs Reykjavíkurborgar og stýrir þar á meðal verkefninu Syngjandi skóli. Áður starfaði hún sem tónmenntakennari og kórstjóri við Laugarnesskóla í Reykjavík. Auk þess hefur Harpa stjórnað vikulegum söngstundum á Hrafnistu frá árinu 2018, haldið utan um viðburðinn Syngjum saman í Hannesarholti á árum áður og er sjálfstætt starfandi tónlistarkona og meðlimur í hljómsveitinni Brek.
Textar á tjaldi svo allir geta sungið með. Allar kynslóðir velkomnar. Ókeypis aðgangur

Syngjum saman í Hannesarholti með Jóhanni Vilhjálms og Gunnari Kr.Sigurjónssyni
2025-10-04 14:00 - 15:00 UTC
Syngjum saman í Hannesarholti laugardaginn 4.október 2025 kl.14 með frændunum Jóhanni Vilhjálmssyni og Gunnari Kr. Sigurjónssyni. Þeir eru gestum Hannesarholts að góðu kunnir, enda hafa þeir stjórnað söngstundinni áður af mikilli snilld. Þeir bræðrasynir ólust upp við tóna systkinanna Ellyjar og Vilhjálms, enda var Vilhjálmur faðir Jóhanns og Elly föðursystir þeirra beggja. Jóhann hefur verið í kórum allt frá blautu barnsbeini og Gunnar hefur spilað á hljómborð við ýmis tækifæri í gegnum tíðina, jafnframt því að sinna útgáfustarfsemi og sýna töfrabrögð ýmiskonar.
Textar á tjaldi og allir syngja með. Streymt verður frá stundinni fyrir þá sem ekki geta verið með. Öll velkomin.

Syngjum saman með Jóhönnu V.Þórhallsdóttur og Aðalheiði Þorsteinsdóttur
2025-10-18 14:00 - 15:00 (Atlantic/Reykjavik)
Jóhanna V. Þórhallsdóttir og Aðalheiður Þorsteinsdóttir stýra Syngjum saman í Hannesarholti laugardaginn 18.október 2025 kl.14.
Þær hafa unnið saman um árabil. Þær stjórnuðu Léttsveit Reykjavíkur í fjölda ára, sungu saman og spiluðu á plötur og geisladiska, spiluðu í latínó hjómsveitum á böllum og skemmtunum. Nú ætla þær að halda uppi fjöri og samsöng með gömlum og góðum dægurlögum. Gaman þætti þeim að fá gamla og góða vini til að lífga uppá samsönginn. Streymt verður frá stundinni fyrir þá sem ekki ekki geta mætt. Gott aðgengi er fyrir fatlaða. Öll eru hjartanlega velkomin. Enginn aðgangseyrir.

Syngjum Saman með Jóhanni Sigurðarsyni og Pálma Sigurhjartarsyni
2025-11-15 14:00 - 15:00 (Atlantic/Reykjavik)
Syngjum saman í Hannesarholti með Jóhanni Sigurðarsyni og Pálma Sigurhjartarsyni laugardaginn 15.nóvember kl.14. Textar á tjaldi og allir syngja með. Ókeypis aðgangur.

Jóhann Sigurðarson leikari og söngvari og Pálmi Sigurhjartarson tónlistarmaður og píanóleikari hafa starfað saman um árabil bæði í leikhúsi og í tónlist og komið víða við. Nú síðast gerðu þeir tónleikadagskrána 44 ár á fjölunum í Borgarleikhúsinu með söngvum sögum og sprelli.

Í Hannesarholti munu þeir leiða dagskrána Syngjum saman 15. nóvember kl 14: Þar munu þeir leika og syngja vel valin þekkt lög úr ýmsum áttum ásamt áhorfendum. Lofað er góðri skemmtun og fólk hvatt til að syngja með. Allar kynslóðir velkomnar.

AFLÝST Syngjum saman í Hannesarholti með Þórunni Björnsdóttur
2025-11-22 14:00 - 15:00 (Atlantic/Reykjavik)
Þórunn Björnsdóttir stýrir Syngjum saman í Hannesarholti laugardaginn 22.nóvember kl.14-15. Viðburðurinn var færður frá því fyrr í nóvember. Textar á tjaldi og allir syngja með.

Þórunn var sú sem upphaflega startaði söngstundum í Hannesarholti ásamt innanhúsfólki vorið 2013 og stýrði kórstarfi í Kópavogi alla sína starfsævi, eða í 40 ár. Þórunn lauk meistaraprófi í menningarstjórnun frá Háskólanum á Bifröst með verkefninu Tónlist fyrir alla, og hefur alla sína tíð látið muna um sig í að dreifa söng og gleði um heimsbyggðina. Textar á tjaldi og allir syngja með, allar kynslóðir velkomnar. Ókeypis inn.

Syngjum saman skátalögin í Hannesarholti með Guðmundi Pálssyni og félögum
2025-11-29 14:00 - 15:00 (Atlantic/Reykjavik)
Syngjum saman skátalögin er viðburður í höndum Guðmundar Pálssonar og félaga laugardaginn 29.nóvember kl.14. Þeir hafa áður stýrt Syngjum saman í Hannesarholti ásamt fleiri góðum skátum. Eins og venja er í Hannesarholti birtast textar á tjaldi og allir syngja með. Allar kynslóðir velkomnar, frítt inn.
Fyrir þá sem ekki komast í Hannesarholt má benda á beint streymi frá viðburðinum á fésbókarsíðu Hannesarholts og síðar á youtube síðu Hannesarholts.

Syngjum saman í Hannesarholti í jólagírnum með Þráni Árna
2025-12-06 14:00 - 15:00 (Atlantic/Reykjavik)
Þráinn Árni snýr aftur í Hannesarholt með jólasamsöng laugardaginn 6.desember kl.14.
Það er fátt betra og mikilvægara en að syngja. Það er okkur því mikið hjartans mál að hafa samsöng í Hannesarholti hvar gestir geta tekið þátt og gengið svo til betri stofu og fengið sér heitt súkkulaði og bakkelsi í fallegu og hlýju umhverfi. Þráinn Árni mætir með kassagítarinn og stýrir jólasamsöngnum, textum verður varpað upp á skjá og jólaandinn mun svífa yfir. Ókeypis inn og allar kynslóðir velkomnar.
